text: Efter knivstik: 19-årig kvinde varetægtsfænglset 4 uger
  11 august 2014 kl. 12.11
  Mandag blev en 19-årig kvinde fremstillet i grundlovsforhør. Hun er sigtet for at have stukket sin 19-årige ekskæreste med en kniv søndag. Manden er nu udenfor livsfare.
  - Hun er foreløbigt varetægtsfængslet i fire uger, siger vicepolitiinspektør ved lokalpolitiet i Vejle Frede Nielsen til TV SYD.
  Den 19-årige sigtede var i grundlovsforhør i Kolding kl. 9 mandag morgen.
  Kvinden er sigtet for at stikke sin 19-årige kæreste med en kniv søndag eftermiddag på en adresse på Kiddesvej i Vejle.
  Den unge kvinde blev anholdt på adressen, hvor overfaldet skete. Gerningsvåbnet blev ifølge politiet fundet af politihunde i en have i nærheden.
  Den 19-årige mand blev spottet på gaden af en bilist efter overfaldet. Den unge mand bløder kraftigt, og bilisten standser, og får ham kørt på skadestuen. Efterfølgende blev han overført til Odense Universitetshospital.
  I første omgang blev manden erklæret i livsfare, men det har ændret sig i løbet af natten til mandag.
  - Han er nu udenfor livsfare og er stabil, siger Frede Nissen.
  